NWU, Persvrystellings | NWU | North-West University
11/20/2012 - 08:39
Dosente wat inspireer wen R50 000 elk
Institusionele Kantoor – Vyftien dosente van die Noordwes-Universiteit (NWU) is onlangs beloon nadat hulle as die mees inspirerende dosente vir 2012 aangewys is.
Dit is ‘n algemene feit dat jy slegs ander kan inspireer om hulle volle potensiaal te ontwikkel as jy self passievol en gemotiveerd is. Dit is juis hierdie dosente se passie en gemotiveerdheid wat gesorg het dat hulle onlangs die Rapport-Topdosenttoekenning ter waarde van R50 000 elk gewen het. Die prysgeld is tydens ’n glansgeleentheid op 13 November 2012 in Potchefstroom aan die wendosente oorhandig.
10/30/2012 - 08:45
Die Noordwes-Universiteit (NWU) beloon uitnemende navorsers
Institusionele Kantoor – Toewyding word beloon – dit was duidelik toe meer as vyftig NWU-personeellede erkenning ontvang het vir uitnemendheid in navorsing, innovasie, gemeenskapsbetrokkenheid en kreatiwiteit tydens ’n gala-geleentheid in Potchefstroom op Vrydag, 26 Oktober 2012.
Die gasspreker tydens die geleentheid, minister Derek Hanekom, die minister van Wetenskap en Tegnologie, het die NWU geluk gewens met die groot vordering wat die instelling die afgelope drie jaar gemaak het met die verhoging van sy navorsingsuitsette.
Die minister het ook sy tevredenheid te kenne gegee met die universiteit se getal navorsers wat deur die Nasionale Navorsingstigting gegradeer is en het beklemtoon dat die universiteit daarna moet streef om die poel van gegradeerde navorsers oor al die dissiplines uit te brei.
05/03/2012 - 09:55
Noordwes-Universiteit (NWU) vereer sy woordvoerders
Institusionele Kantoor – By ŉ onlangse funksie is erkenning verleen aan akademici, navorsers en ander personeel vir hul bydrae om die NWU se mediaprofiel te verbeter. Die Universiteit is ŉ wonderlike bron van kundigheid en is die tuiste van ŉ groot aantal kundiges met uitgebreide kennis in ŉ wye verskeidenheid vakgebiede. Hierdie kundiges word aangemoedig om hul insigte deur middel van die media met die publiek te deel.
04/03/2012 - 15:57
Uitkoms: Onafhanklike ondersoek na die verdrinking van Thabang Makhoang op die Potchefstroomkampus van die Noordwes-Universiteit
Institusionele Kantoor – Die verslag van die onafhanklike ondersoek deur advokate Lourens de Koning (SC) en Vusi Pikoli na die tragiese dood (op 21 Januarie 2012) van ŉ eerstejaarstudent aan die Potchefstroomkampus is gefinaliseer en voorgehou aan die Visekanselier, dr Theuns Eloff, op 15 Maart 2012. Op ŉ vergadering van die Raad se Uitvoerende Komitee op 20 Maart is besluit dat die verslag op ŉ spesiale Raadsvergadering op 30 Maart ter tafel gelê moet word.
Ná beraadslaging is die verslag sowel as die aanbevelings deur die Raad aanvaar. Die Raad het hul waardering uitgespreek vir die omvattendheid van die ondersoek en die daaruit voortspruitende verslag. Die opdrag van die komitee wat die onafhanklike ondersoek gedoen het, was as volg:
03/28/2012 - 08:48
Barry Bateman van Eyewitness News is die Nasionale Persklub – Noordwes-Universiteit se Joernalis van die Jaar vir 2011.
Bateman is beloon vir sy deursettingsvermoë, sy aanvoeling vir feitelik korrekte verslagdoening en vir sy werk onder geweldige sperdatumdruk. Sy taaie volharding met die storie oor die Tshwane-metropolisie se gebruik van voertuie met vals nommerplate is ŉ uitstekende voorbeeld van uitnemende joernalistiek.
Die toekennings is gemaak by die Nasionale Persklub – Aon Suid-Afrika Nuusmaker van die Jaar-funksie in Pretoria.
Thabiso Thakali van die Saturday Star is die gedrukte nuus-kategorie se joernalis van die jaar vir sy portefeulje van uitstaande joernalistiek.
02/10/2012 - 09:01
Persverklaring van Noordwes-Universiteit (NWU) se Raad insake die tragiese verdrinking van Thabang Makhoang
Institusionele Kantoor – Tydens ŉ buitengewone Raadsvergadering van die NWU wat op 8 Februarie 2012 by die Indaba Hotel in Johannesburg gehou is, het die Raad sy opregte meelewing betuig met die naasbestaandes van Thabang Makhoang.
Hulle het die voorval as ŉ tragiese ongeluk bestempel en benadruk dat die verdrinking plaasgevind het tydens ŉ sosiale gebeurtenis vir (slegs) eerstejaars en nie deel uitgemaak het van ŉ ontgroeningspraktyk nie. Die Raad het bevestig dat geen vorm van ontgroening of ontgroeningspraktyke op enige van die drie NWU-kampusse toegelaat word nie. Die NWU het ŉ duidelike beleid in hierdie verband, en alle studente en personeel is deeglik bewus daarvan. Indien enige wanpraktyke voorkom, kan die Bestuur reken op die Raad se ondersteuning sodat beslissend opgetree kan word teen oortreders.
02/06/2012 - 09:03